
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 34P/53/2025 2325201151 19. 06. 2025 JUDr. Daša Szabó ECLI:SK:OSGA:2025:2325201151.2
Rozsudok bez odôvodnenia Okresný súd Galanta v konaní pred sudkyňou JUDr. Dašou Szabó, vo veci starostlivosti súdu o maloleté dieťa: A. B., nar. XX.XX.XXXX, trvale bytom ako rodičia, v konaní zastúpené kolíznym opatrovníkom Úradom práce, sociálnych vecí a rodiny Galanta, dieťa rodičov - matky: C. D., nar. XX.XX.XXXX, trvale bytom E. F. XXXX/XX, G., toho času bytom B. XXXX/XX, G., v konaní zastúpená: VIA LEGE, s.r.o. so sídlom Veterná 1093, Pata, a otca: H. B., nar. XX.XX.XXXX, trvale bytom E. F. XXXX/XX, G., v konaní zastúpený: JUDr. Lucia Gašpieriková, advokátka so sídlom Jarmočná 2264/3, Šaľa, o návrhu matky na úpravu výkonu rodičovských práv a povinností k maloletému dieťaťu, takto rozhodol: I. Súd schvaľuje dohodu rodičov, na základe ktorej sa maloleté dieťa: A. B., nar. XX.XX.XXXX zveruje do striedavej osobnej starostlivosti oboch rodičov, a to v týždňových intervaloch tak, že otec je povinný zabezpečovať osobnú starostlivosť o maloletú A. vždy od pondelka nepárneho kalendárneho týždňa od XX.XX hod. do nasledujúceho pondelka párneho kalendárneho týždňa do XX.XX hod. a matka je povinná zabezpečovať osobnú starostlivosť o maloletú A. vždy od pondelka párneho kalendárneho týždňa od XX.XX hod. do nasledujúceho pondelka nepárneho kalendárneho týždňa do XX.XX hod. Miestom odovzdania a prevzatia maloletej A. bude predškolské, resp. školské zariadenie, ktoré dieťa aktuálne navštevuje. V prípade, že sa dieťa nenachádza v školskom, resp. predškolskom zariadení, miestom odovzdania a prevzatia maloletej A. bude miesto bydliska odovzdávajúceho rodiča. Obaja rodičia sú oprávnení maloleté dieťa zastupovať a spravovať jeho majetok. S účinnosťou od XX.XX.XXXX sa otec zaväzuje prispievať na výživu maloletej A. sumou XXX,- eur mesačne, ktoré výživné je splatné vždy do XX. dňa toho ktorého mesiaca vopred k rukám matky maloletého dieťaťa. Počas trvania striedavej osobnej starostlivosti o maloletú A., daňový bonus na maloleté dieťa si bude uplatňovať matka a rodinné prídavky na maloleté dieťa bude taktiež poberať matka. II. Žiaden z účastníkov konania nemá nárok na náhradu trov konania. Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku v spojení s ustanovením § 122 Civilného mimosporového poriadku rodičia nie sú oprávnení podať odvolanie. Inak proti rozsudku nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Písomné vyhotovenie rozsudku v zmysle § 221 písm. a) CSP neobsahuje odôvodnenie.
Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní.

